ai4bharat/Pralekha huggingface dataset:
వ్యవసాయ మంత్రిత్వ శాఖ
సూక్ష్మ నీటిపారుదల నిధి నుంచి వడ్డీ లేని రుణం విడుదల
నాబర్డ్ వద్ద రూ.5 వేల కోట్ల మూలధనంతో 2019-20లో సూక్ష్మ నీటిపారుదల నిధి  ఏర్పాటైంది. ప్రత్యేక, సృజనాత్మక ప్రాజెక్టుల ద్వారా సూక్ష్మ నీటిపారుదల సాగును విస్తరించేందుకు, సూక్ష్మ నీటిపారుదల వ్యవస్థలకు ప్రోత్సాహకాలు అందించేందుకు వడ్డీ లేని రుణాలను రాష్ట్రాలకు అందుబాటులోకి తేవడం ఈ నిధి ఉద్దేశం. 'పీఎంకేఎస్వై-పర్ డ్రాప్ మోర్ క్రాప్' ద్వారా అందే లబ్ధికి అదనంగా ఈ ప్రోత్సాహకాలిచ్చి రైతులను ప్రోత్సహించడానికి ఈ నిధిని ఏర్పాటు చేశారు.
వివిధ రాష్ట్రాలకు రూ.3971.31 కోట్ల రుణాలిచ్చేందుకు ఎంఐఎఫ్ క్రియాశీల కమిటీ అనుమతించింది. ఇందులో గుజరాత్కు రూ.764.13 కోట్లు, తమిళనాడుకు రూ.1357.93 కోట్లు, ఆంధ్రప్రదేశ్కు రూ.616.13 కోట్లు, పశ్చిమ బెంగాల్కు రూ.276.55 కోట్లు, హర్యానాకు రూ.790.94 కోట్లు, పంజాబ్కు రూ.150 కోట్లు, ఉత్తరాఖండ్కు రూ.15.63 కోట్లను ఇస్తున్నారు.
దీంతోపాటు హర్యానా, తమిళనాడు, గుజరాత్కు రూ.659.70 కోట్ల రుణాన్ని నాబార్డ్ విడుదల చేసింది. దీంతో, ఆంధ్రప్రదేశ్కు ఇచ్చిన రూ.616.13 కోట్లు, తమిళనాడుకు ఇచ్చిన రూ.937.47 కోట్లు, హర్యానాకు ఇచ్చిన రూ.21.57 కోట్లు, గుజరాత్కు ఇచ్చిన రూ.179.43 కోట్లతో కలిపి నాబార్డ్ ఇప్పటివరకు ఇచ్చిన రుణ మొత్తం రూ.1754.60 కోట్లకు చేరింది.
ఆరోగ్య, కుటుంబ సంక్షేమ మంత్రిత్వ శాఖ
108.47 కోట్ల డోసులను దాటిన జాతీయ కొవిడ్-19 టీకా కార్యక్రమం
98.24 శాతానికి చేరిన రికవరీ రేటు.
గత 24 గంటల్లో 11,451 కొత్త కేసులు నమోదు
క్రియాశీల కేసుల సంఖ్య 1,42,826. ఇది 262 రోజుల కనిష్ట స్థాయి.
వారపు పాజిటివిటీ రేటు  గత 45 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 23,84,096 డోసులతో కలిపి, 108.47 కోట్ల డోసులను  టీకా కార్యక్రమం అధిగమించింది. 1,09,98,126 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,606
|
|
రెండో డోసు
|
|
92,69,660
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,72,723
|
|
రెండో డోసు
|
|
1,60,37,946
|
|
18-44 ఏళ్ల వారు
|
|
మొదటి డోసు
|
|
42,45,43,385
|
|
రెండో డోసు
|
|
15,14,76,624
|
|
45-59 ఏళ్ల వారు
|
|
మొదటి డోసు
|
|
17,63,88,452
|
|
రెండో డోసు
|
|
9,93,34,705
|
|
60 ఏళ్లు పైబడినవారు
|
|
మొదటి డోసు
|
|
11,06,32,907
|
|
రెండో డోసు
|
|
6,82,87,034
|
|
మొత్తం
|
|
1,08,47,23,042
గత 24 గంటల్లో 13,204 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,37,63,104 కు పెరిగింది.
దేశవ్యాప్త రికవరీ రేటు 98.24 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 134వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 11,451 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,42,826 వద్ద ఉన్నాయి. ఇది 262 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,70,058 పరీక్షలు చేశారు. దేశవ్యాప్తంగా ఇప్పటివరకు 61.60 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.26 శాతంగా ఉంది. గత 45 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.32 శాతంగా ఉంది. రోజువారీ పాజిటివిటీ రేటు గత 35 రోజులుగా 2 శాతం కంటే తక్కువగా, 70 రోజులుగా 3 శాతం కంటే తక్కువగా నమోదవుతోంది.
గ్రామీణాభివృద్ధి మంత్రిత్వ శాఖ
"గ్రామీణాభివృద్ధి కార్యక్రమాల సమస్య ఆధారిత అంతర్గత తనిఖీ బలోపేతం"పై వీడియో కాన్ఫరెన్స్
"గ్రామీణాభివృద్ధి కోసం ఆర్థిక నిర్వహణ సూచిక"ను విడుదల చేసిన కేంద్రమంత్రి శ్రీ నరేంద్రసింగ్ తోమర్
గ్రామ పంచాయతీలకు అందించే నిధులను గ్రామ అభివృద్ధి పనులకు సమర్థవంతంగా ఉపయోగించుకునేలా చూడాలని రాష్ట్రాలకు తోమర్ పిలుపు; పథకాల అమలులో సంపూర్ణ పారదర్శకతపై కేంద్రం దృష్టి పెట్టిందని వెల్లడి
కేంద్ర గ్రామీణాభివృద్ధి&పంచాయతీ రాజ్, వ్యవసాయం&రైతుల సంక్షేమ శాఖ మంత్రి శ్రీ నరేంద్ర సింగ్ తోమర్, "గ్రామీణాభివృద్ధి కార్యక్రమాల సమస్య ఆధారిత అంతర్గత తనిఖీ బలోపేతం"పై వీడియో కాన్ఫరెన్స్ నిర్వహించారు. గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి, కార్యదర్శి ఎన్.ఎన్.సిన్హా, ఇతర సీనియర్ అధికారులు ఈ కార్యక్రమంలో పాల్గొన్నారు. అసోం, బిహార్, హిమాచల్ ప్రదేశ్, కర్ణాటక, మధ్యప్రదేశ్, ఒడిశా, రాజస్థాన్, తెలంగాణ, ఉత్తరప్రదేశ్, పశ్చిమ బెంగాల్ రాష్ట్రాల గ్రామీణాభివృద్ధి శాఖ ఉన్నతాధికారులు కూడా పాల్గొన్నారు.
రాష్ట్రాల సహకారంతో, గ్రామీణ ప్రాంతాల ఆర్థిక, సామాజికాభివృద్ధి కోసం కార్యక్రమాల రూపకల్పన, అమలు బాధ్యత గ్రామీణాభివృద్ధి శాఖకు ఉందని, ఈ కార్యక్రమంలో మంత్రి తోమర్ చెప్పారు. "మంత్రిత్వ శాఖ తన కార్యక్రమాల ద్వారా గ్రామీణ ప్రజల సుస్థిర, సమగ్రాభివృద్ధిని సాధించడానికి ప్రయత్నిస్తుంది. వేతనాలు, స్వయం ఉపాధి, గృహ కల్పన, రహదారులు, సామాజిక భద్రత వంటివాటి ద్వారా జీవనోపాధి అవకాశాలను విస్తరించడానికి బహుముఖ వ్యూహాన్ని అభివృద్ధి చేసింది. 2020-21 ఆర్థిక సంవత్సరానికి బడ్జెట్ అంచనాలలో సుమారు రూ.1.2 లక్షల కోట్లు కేటాయించాం. కొవిడ్ పరిస్థితుల కారణంగా, ఉపాధి హామీ పథకానికి రూ.40 వేల కోట్లను అదనంగా ఇచ్చాం. పల్లెల అభివృద్ధి, ప్రజా సంక్షేమం కోసం దాదాపు రూ.2 లక్షల కోట్లు ఖర్చు చేయనున్నాం. ఈ ఆర్థిక సంవత్సరంలో రాష్ట్రాలు, యూటీలకు ఇప్పటికే రూ.90 కోట్లు మంజూరు చేశాం" అని తోమర్ చెప్పారు.
ఈ సందర్భంగా, కొత్తగా, ఈ క్రింది అంశాల ఆధారంగా రాష్ట్రాల పనితీరుకు ర్యాంకులు ఇచ్చేలా "గ్రామీణాభివృద్ధి కోసం ఆర్థిక నిర్వహణ సూచిక"ను నరేంద్ర సింగ్ తోమర్ విడుదల చేశారు:వార్షిక ప్రణాళిక తయారీ, ఆర్థిక సంవత్సరానికి నిధుల అవసరంపై అంచనాలు, రాష్ట్ర వాటాను వేగంగా విడుదల చేయడం, నిధులను సకాలంలో ఉపయోగించడం, వినియోగ పత్రాలు సమర్పించడం మొదలైనవి.'పబ్లిక్ ఫైనాన్షియల్ మేనేజ్మెంట్ సిస్టం'  అత్యుత్తమ అమలు &ప్రత్యక్ష ప్రయోజన బదిలీ.అంతర్గత తనిఖీసామాజిక తనిఖీ
రాష్ట్రాల మధ్య పోటీ, సహకార సమాఖ్య స్ఫూర్తిని ఈ సూచిక పెంచుతుందని శ్రీ తోమర్ అన్నారు. మహాత్మాగాంధీ జాతీయ గ్రామీణ ఉపాధి హామీ పథకం, దీన్దయాళ్ అంత్యోదయ యోజన-జాతీయ గ్రామీణ జీవనోపాధి మిషన్, ప్రధాన మంత్రి గ్రామీణ ఆవాస్ యోజన, ప్రధాన మంత్రి గ్రామ సడక్ యోజన మొదలైన పథకాల సమర్థవంత అమలు కోసం నిధులను అత్యుత్తమంగా వినియోగించాలని రాష్ట్రాలకు సూచించారు.
గ్రామీణాభివృద్ధి కార్యక్రమాల ద్వారా గ్రామ పంచాయతీలకు కేంద్రం అందిస్తున్న నిధులను, గ్రామ స్థాయి అభివృద్ధి పనులకు సమర్థవంతంగా ఉపయోగించేలా చూడాలని మంత్రి తోమర్ రాష్ట్రాలకు పిలుపునిచ్చారు. నిధుల వినియోగంలో అవకతవకలు జరిగితే అంతర్గత తనిఖీ ద్వారా బయట పెట్టాలని, తదనుగుణంగా వెంటనే చర్యలుంటాయని అన్నారు.
(ఈ పథకాల అమలులో సంపూర్ణ పారదర్శకతపై కేంద్ర ప్రభుత్వం దృష్టి పెట్టిందని తోమర్ ఉద్ఘాటించారు.
ప్రధాన మంత్రి కార్యాలయం
ప్రముఖ బెంగాలీ నేపథ్య గాయని గీతశ్రీ సంధ్య ముఖోపాధ్యాయ్ గారి కన్నుమూతపట్ల సంతాపాన్ని వ్యక్తం చేసిన ప్రధాన మంత్రి
ప్రముఖ బెంగాలీ నేపథ్య గాయని గీతశ్రీ సంధ్య ముఖోపాధ్యాయ్ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి అనేక ట్వీట్ లలో -
‘‘గీతశ్రీ సంధ్య ముఖోపాధ్యాయ్ గారి మృతి మన అందరి కి అత్యంత దుఃఖదాయకం. మన సాంస్కృతిక జగత్తు కు ఎంతో నష్టం వాటిల్లింది. శ్రావ్యమైనటువంటి ఆమె ఆలాపన లు రాబోయే తరాల వారి ని కూడా సమ్మోహితుల ను చేస్తూనే ఉంటాయి. ఈ విషాదకరమైన ఘడియల లో ఆమె కుటుంబాని కి మరియు ఆమె అభిమానుల కు కలిగిన దుఃఖం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఆర్థిక వ్యవహారాల మంత్రివర్గ సంఘం 
మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్ లో మెసర్స్ ఎటిసి ఏశియా పసిఫిక్ పిటిఇ. లిమిటెడ్ ద్వారా 2480.92 కోట్ల రూపాయల ఎఫ్డిఐ కి ఆమోదం తెలిపిన మంత్రిమండలి
మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్ కు చెందిన ఈక్విటీ వాటా మూలధనం లో 12.32 శాతాన్ని  పొందడానికి మెసర్స్ ఎటిసి ఏశియా పసిఫిక్ పిటిఇ లిమిటెడ్ దాఖలు చేసిన ఎఫ్డిఐ ప్రస్తావన  కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదం తెలిపింది. మెసర్స్ టాటా టెలీ సర్వీసెస్ లిమిటెడ్  తో పాటు టాటా సన్స్ ప్రైవేట్ లిమిటెడ్  లు వాటి పుట్ ఆప్శన్ ను వినియోగించుకోవడం ఈ పరిణామానికి దారితీసింది.
దీనితో 2480.92 కోట్ల రూపాయల విదేశీ ప్రత్యక్ష పెట్టుబడి  దేశం లోకి తరలిరానుంది. ఈ ఆమోదం లభించడంతో ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్  లో మెసర్స్ ఎటిసి ఏశియా పసిఫిక్ పిటిఇ లిమిటెడ్  మొత్తం ఎఫ్ డిఐ 2018-19 ఆర్థిక సంవత్సరం నుంచి 2020-21 ఆర్థిక సంవత్సరం మధ్య కాలం లో 5417.2 కోట్ల రూపాయలుగా లెక్క తేలుతుంది.
వివరాలు:
1) టెలికం ఆపరేటర్ లకు టెలికమ్యూనికేషన్ సంబంధిత మౌలిక సదుపాయాల సేవలను అందించే వ్యాపారంలో నిమగ్నమైన కంపెనీ యే మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్.
2) కంపెనీ కి 86.36 శాతం వరకు ఎఫ్డిఐ ని సమకూర్చుకొనేందుకు ఆమోదం ఉండగా, తాజా మంజూరు తో అది హెచ్చి 98.68 శాతానికి  చేరుకోగలదు.
3) 2020-21 ఆర్థిక సంవత్సరం లో మెసర్స్ ఎటిసి ఏశియా పసిఫిక్ పిటిఇ లిమిటెడ్ ద్వారా మెసర్స్ ఎటిసి టెలికం ఇన్ ఫ్రాస్ట్రక్చర్ ప్రైవేట్ లిమిటెడ్ లో ప్రత్యక్ష విదేశీ పెట్టుబడి 2480.92 కోట్ల మేరకు ఉండబోతోంది. ఇక 2018-19 ఆర్థిక సంవత్సరంలో ఎఫ్ డిఐ ప్రస్తావనలు  లకు ఇచ్చిన మంజూరులను పరిశీలిస్తే మొత్తం కలిపితే 5417.2 కోట్ల రూపాయలు అవుతుంది.
ప్రభావం:
భారతదేశం లోకి తరలివచ్చే విదేశీ మూలధనం ఆర్థిక వృద్ధిని పెంచడంతో పాటు నూతన ఆవిష్కరణలకు దన్నుగా ఉండగలదు.
పూర్వరంగం:
టెలికం సేవల రంగం లో 100 శాతం వరకు ఎఫ్డిఐ ని అనుమతించడమైంది. దీనిలో 49 శాతం ఆటోమేటిక్ రూటు లో, 49 శాతం తరువాత భాగం గవర్నమెంట్ మాధ్యమం లో ఉంటుంది. అయితే, ఇది- టెలికమ్యూనికేశన్స్ విభాగం  ద్వారా ఎప్పటికప్పుడు ఆధికారికంగా ప్రకటించే లైసెన్స్, భద్రత పరమైన షరతులను లైసెన్సు పొందగోరుతున్న సంస్థతో పాటు ఇన్వెస్టర్ లు కూడా పాటించాలి అనే షరతు కు లోబడి- అమలులో ఉంటుంది.
కంపెనీ టెలికమ్యూనికేశన్స్ విభాగం ద్వారా మంజూరు అయిన వివిధ అనుమతుల ప్రకారం టెలికం ఆపరేటర్ లకు పాసివ్ టెలికం ఇన్ఫ్రాస్ట్రక్చర్ సర్వీసులను అందించే వ్యాపారం లో నిమగ్నమై ఉంది.
పర్యటక మంత్రిత్వ శాఖ
పర్యాటక రంగానికి ప్రోత్సాహం:
పర్యాటక రంగ సేవలకు గాను రుణ హామీ పథకం కింద చెక్కులు, మంజూరు పత్రాలు అందజేసిన - కేంద్ర మంత్రి శ్రీ. జి కిషన్ రెడ్డి
రుణ హామీ పథకం కింద రుణాలు మంజూరైన కోవిడ్ ప్రభావిత పర్యాటక రంగ సేవలకు  చెందిన భాగస్వాములకు కేంద్ర పర్యాటక, సాంస్కృతిక, డి.ఓ.ఎన్.ఈ.ఆర్. శాఖ మంత్రి శ్రీ జి.కిషన్ రెడ్డి చెక్కులు, మంజూరు పత్రాలు అందజేశారు.
ఈ సందర్భంగా, దక్షిణ ప్రాంత పర్యాటక మంత్రిత్వ శాఖ ఆదివారం, హైదరాబాద్ లో నిర్వహించిన కార్యక్రమంలో, కేంద్ర మంత్రి మాట్లాడుతూ, దేవాలయాల పట్టణమైన భద్రాచలంలో మౌలిక వసతులు కల్పిస్తున్నామనీ, అది 'రామాయణ సర్క్యూట్' లో చివరి కేంద్రమని, తెలియజేశారు. పర్యాటక రంగ అభివృద్ధి పై ఒక ముసాయిదా విధానాన్ని రూపొందిస్తున్నట్లు కూడా ఆయన తెలిపారు.
కోవిడ్ -19 మహమ్మారి వల్ల అత్యంత ప్రతికూలంగా ప్రభావితమైన సేవా రంగాలలో పర్యాటక రంగం ఒకటని కేంద్ర మంత్రి పేర్కొన్నారు. పర్యాటక పరిశ్రమకు సంబంధించిన భాగస్వాముల జీవనోపాధిపై ఇది తీవ్ర ప్రభావాన్ని చూపింది. "భాగస్వాముల వ్యాపారాలు, జీవనోపాధిని పునరుద్ధరించడానికి సహాయపడి, వారి కష్టాలను తగ్గించడానికి, రుణ హామీ పథకం కింద రాయితీ ధరలతో రుణ రూపంలో ఆర్థిక సహాయాన్ని అందించాలని ప్రధానమంత్రి శ్రీ నరేంద్ర మోదీ నిర్ణయించారు." అని ఆయన చెప్పారు. ఈ పథకం కింద, టూర్ ఆపరేటర్లు, ట్రావెల్ ఏజెంట్లు, పర్యాటక రవాణా నిర్వాహకులు, రాష్ట్ర ప్రభుత్వాలు ఆమోదించిన స్థానిక గైడ్ లతో పాటు, కేంద్ర పర్యాటక మంత్రిత్వ శాఖ గుర్తింపు పొందిన ప్రాంతీయ స్థాయి టూరిస్ట్ గైడ్ లు ప్రధానంగా లబ్దిపొందనున్నారు.
కేంద్ర పర్యాటక మంత్రిత్వ శాఖ దక్షిణ ప్రాంత కార్యాలయం గుర్తించిన దాదాపు 32 మంది ఎల్.జి.ఎస్.సి.ఏ.టి.ఎస్.ఎస్. దరఖాస్తుదారులు, ఈ రోజు నగరంలో జరిగిన ఈ కార్యక్రమంలో, రుణ హామీ పథకం కింద చెక్కులు, మంజూరు పత్రాలు స్వీకరించారు.
ఈ పథకం కింద, పర్యాటక మంత్రిత్వ శాఖ ఆమోదించిన ప్రతి దరఖాస్తుదారునికి 10 లక్షల రూపాయల వరకు ఆర్ధిక సహాయం అందించడం జరుగుతోంది. అదే విధంగా, పర్యాటక మంత్రిత్వ శాఖ ద్వారా గుర్తింపు పొందిన ప్రతి ప్రాంతీయ టూరిస్ట్ గైడ్ కు, రాష్ట్ర ప్రభుత్వం / కేంద్రపాలిత ప్రాంతం గుర్తించిన ప్రతి టూరిస్ట్ గైడ్ కు ఒక లక్ష రూపాయలవరకు ఆర్ధిక సహాయం అందించడం జరుగుతుంది.
ఈ కార్యక్రమంలో పర్యాటక మంత్రిత్వ శాఖ, ఆర్థిక మంత్రిత్వ శాఖ, దక్షిణ భారత రాష్ట్రాల పర్యాటక శాఖల సీనియర్ అధికారులతో పాటు, పర్యాటక పరిశ్రమ లోని వివిధ విభాగాల భాగస్వాములు పాల్గొన్నారు.
మానవ వనరుల అభివృద్ధి మంత్రిత్వ శాఖ
యువ రచయితల మెంటరింగ్ కు పిఎం పథకం - యువ 2.0 - ప్రారంభం
విద్యా మంత్రిత్వ శాఖ, ఉన్నత విద్యా శాఖ ఉమ్మడిగా యువ రచయితల మెంటరింగ్ కు ప్రధానమంత్రి పథకం యువ 2.0ని ప్రారంభించాయి. ఈ పథకం కింద యువ, ఔత్సాహిక రచయితల్లో  చదవడం, పుస్తకాలు రచించడం అలవాట్లను ప్రోత్సహించి పుస్తక సంస్కృతిని అలవరుస్తుంది. ప్రాజెక్ట్ ఇండియా, ప్రపంచవ్యాప్తంగా భారత రచనలను ప్రోత్సహిస్తుంది. యువ తొలి విడత చూపిన అద్భుత ప్రభావాన్ని, ఆ కార్యక్రమంలో ఆంగ్లం, 22 భారతీయ భాషలకు చెందిన యువ, ఔత్సాహిక రచయితలు భారీ సంఖ్యలో పాల్గొన్న అంశాన్ని దృష్టిలో ఉంచుకుని యువ 2.0 పథకం చేపట్టారు.
భారత ప్రజాస్వామ్యం గురించి అర్ధం చేసుకుని దాన్ని ప్రచారం చేయడానికి యువతను ప్రోత్సహంచాలన్న ప్రధానమంత్రి విజన్ ఆధారంగా యువ 2.0  ప్రారంభించారు. ప్రజాస్వామ్యంపై  నవ దృక్పథంతో కూడిన సృజనాత్మక రచనలు ప్రోత్సహించడం ఇండియా @ 75లో  భాగంగా ప్రారంభించిన ఈ యువ 2.0 కార్యక్రమం ప్రధాన లక్ష్యం. ఆ రకంగా ఈ పథకం భారతీయ వైభవం, సంస్కృతి, జ్ఞాన వ్యవస్థకు సంబంధించిన విభిన్న అంశాలపై రచనలు చేయడానికి సహాయకారిగా ఉంటుంది.
యువ మనసులను సాధికారం చేయాలని, యువ పాఠకులు/ అభ్యాసకులు భవిష్యత్ ప్రపంచంలో నాయకత్వ పాత్రలు పోషించేందుకు అనుకూలమైన అధ్యయన వాతావరణం కల్పించాలని ఎన్ఇపి 2020 నొక్కి చెబుతోంది. 66% యువజనాభాతో భారతదేశం చార్టుల్లో అగ్రస్థానంలో ఉంది. సామర్థ్యాల నిర్మాణానికి తద్వారా జాతి నిర్మాణానికి ఈ ప్రతిభను పూర్తి స్థాయిలో ఉపయోగించుకోవసి ఉంది. ఈ యువ సృజనాత్మక రచయితల్లో కొత్త తరానికి సమర్థవంతమైన మార్గదర్శకం చేయడం లక్ష్యంగా అత్యున్నత స్థాయిలో కృషి చేయాల్సిఉంది. ఈ కోణంలో సృజనాత్మక ప్రపంచానికి పునాది వేయడంలో యువ 2.20 ఎంతో ఉపయోగకారిగా ఉంటుంది.
విధానాల అమలు విభాగం అయిన విద్యా మంత్రిత్వ శాఖ నిర్వహణలోని నేషనల్ బుక్ ట్రస్ట్, ఇండియా మెంటర్ షిప్ పథకం దశలవారీగా అమలుపరుస్తుంది. ఈ స్కీమ్ కింద రచించిన పుస్తకాన్ని నేషనల్ బుక్ ట్రస్ట్, ఇండియా ప్రచురిస్తుంది. అంతే కాదు, ఏక్ భారత్ శ్రేష్ఠ భారత్ ను ప్రోత్సహించేందుకు సాంస్కృతిక, సాహితీ విలువలు గల పుస్తకాలను ఇతర భాషల్లో అనువాదం చేయిస్తుంది. ఎంపికైన ఈ యువ రచయితలు ప్రపంచంలోని ఉత్తమ రచయితలతో సంభాషించడమే కాకుండా సాహితీ ఉత్సవాల్లో కూడా పాల్గొనే అవకాశం పొందుతారు.
భారత ప్రజాస్వామ్యం పూర్వం, వర్తమానం, భవిష్యత్తుకు సంబంధించి వివిధ కోణాలపై ఈ యువ రచయితలు రచనలు చేసేందుకు ఈ స్కీమ్ ఉపయోగపడుతుంది. అంతే కాదు, ఆకాంక్షాపూరితులైన యువకులు తమకు తాము వివిధ అంతర్జాతీయ వేదికలపై భారత ప్రజాస్వామ్య విలువల గురించి సమగ్ర విశ్లేషణ అందించడంతో పాటు తమను తాము సంసిద్ధం చేసుకునే అవకాశం కూడా కల్పిస్తుంది. 21వ శతాబ్ది అవసరాలను దృష్టిలో ఉంచుకుని అందుకు దీటైన రచనలు అందించగలిగే యువ రచయితలను తయారుచేయడం, భారత సాహిత్య రాయబారుల రూపకల్పన లక్ష్యంగా ఈ స్కీమ్ రూపొందించారు. పుస్తక ప్రచురణలో భారతదేశం ప్రపంచంలో మూడో స్థానంలోఉండడంతో పాటు భారీ దేశీయ సాహితీ గని కూడా అందుబాటులో ఉన్న నేపథ్యంలో ప్రపంచ యవనికపై భారతదేశం తన ప్రాచీన వైభవాన్ని ప్రకటించుకోవడం తప్పనిసరి.
యువ 2.0  ఈ దిగువ విధంగా ఉంది.
- 2022 అక్టోబర్ 2వ తేదీన స్కీమ్ ప్రకటన
- 2022 అక్టోబర్ 2 నుంచి 2022 నవంబర్ 30 మధ్య కాలంలో https://www.mygov.in/ ద్వారా జాతీయ స్థాయిలో నిర్వహించే పోటీ పరీక్ష ద్వారా 75 మంది రచయితల ఎంపిక
(- 2022 డిసెంబర్ 1 నుంచి 2023 జనవరి 31 మధ్యలో తుది గడువు నాటికి అందిన ప్రతిపాదనల
- 2023 ఫిబ్రవరి 28న విజేతల ప్రకటన
- ఎంపికైన యువ రచయితలకు 2023 మార్చి 1 నుంచి 2023 ఆగస్టు 31 తేదీల మధ్య కాలంలో ప్రముఖ రచయితలు/ మెంటార్లతో శిక్షణ
- ఈ మెంటర్ షిప్ కింద ప్రచురించిన తొలి విడత రచనలు 2023 అక్టోబర్ 2వ తేదీన విడుదల
రహదారి రవాణా, హైవేల మంత్రిత్వ శాఖ
హెచ్-సీఎన్జీని ఆటోమోటివ్ ఇంధనంగా చేర్చడానికి ప్రజల నుంచి సూచనలను ఆహ్వానించిన ఎంఓఆర్టీహెచ్
హైడ్రోజన్ సుసంపన్నమైన సీఎన్జీని ఆటోమోటివ్ ఇంధనంగా చేర్చేందుకు గాను జూలై 22, 2020 నాటి జీఎస్ఆర్ 461  ద్వారా సెంట్రల్ మోటారు వాహనాల నిబంధన 1979కు సవరణ నిమిత్తం ప్రజల నుండి మరియు అన్ని భాగస్వామ్యపక్షాల వారి నుండి వ్యాఖ్యలను మరియు తగిన సలహాలను కోరుతూ రోడ్డు రవాణా మరియు రహదారుల మంత్రిత్వ శాఖ  ఒక ముసాయిదా నోటిఫికేషన్ను జారీ చేసింది. ఇది దేశంలో ఆటోమొబైల్స్ నిమిత్తం వివిధ రకాల హరిత ఇంధనాలను ప్రోత్సహించే విషయమై మంత్రిత్వ శాఖ మరో ముందడుగు. ఈ విషయంలో సూచనలు లేదా వ్యాఖ్యలను ప్రభుత్వం ఆహ్వానించింది. జాయింట్ సెక్రటరీ , రోడ్డు రవాణా మరియు రహదారుల మంత్రిత్వ శాఖ, రవాణా భవన్, పార్లమెంట్ స్ట్రీట్, న్యూఢిల్లీ -110001  నోటిఫికేషన్ విడుదలైన ముప్పై రోజులలోపు వీటిని పంపాలి.
ప్రధాన మంత్రి కార్యాలయం
దేశవ్యాప్తం గా ఉన్న ఫిట్ నెస్ ఔత్సాహికుల తో మాట్లాడనున్న ప్రధాన మంత్రి
ఫిట్ ఇండియా మూవ్మెంట్ ప్రథమ వార్షికోత్సవం సందర్భం లో ఫిట్ ఇండియా డైలాగ్ కార్యక్రమాన్ని నిర్వహించనున్నారు.
ఫిట్ ఇండియా డైలాగ్ పేరిట దేశవ్యాప్తం గా ఆన్ లైన్ లో నిర్వహించే ఒక కార్యక్రమం లో ప్రధాన మంత్రి శ్రీ నరేంద్ర మోదీ పాల్గొని ఫిట్నెస్ పట్ల అవగాహన కలిగించే వారితో, పౌరుల తో మాట్లాడనున్నారు. ఈ కార్యక్రమాన్ని ఫిట్ ఇండియా మూవ్మెంట్ ప్రథమ వార్షికోత్సవ సందర్భం లో ఈ నెల 24న నిర్వహిస్తున్నారు.
ఈ ఆన్ లైన్ కార్యక్రమం లో పాల్గొనేవారు తమ ఫిట్ నెస్ ప్రయాణం తాలూకు కొన్ని సంఘటనల ను వెల్లడిచేస్తూ, కొన్ని చిట్కాలను చెబుతారు. అలాగే, ఫిట్ నెస్ గురించి, చక్కని ఆరోగ్యాన్ని గురించి, ప్రధాన మంత్రి కి ఉన్న ఆలోచనల నుంచి వారు మార్గదర్శకత్వాన్ని కూడా స్వీకరించనున్నారు. ఈ కార్యక్రమం లో శ్రీ విరాట్ కోహ్లీ మొదలుకొని, శ్రీ మిలింద్ సోమన్, రుజుటా దివాకర్ వంటి ప్రముఖుల తో పాటు, ఫిట్నెస్ అవసరాన్ని స్పష్టం చేసే ఇతర ప్రముఖులు కూడా ఉంటారు.
కొవిడ్ 19 నేపథ్యం లో ఫిట్ నెస్ అనేది జీవితం లో మరింత ప్రాముఖ్యం కలిగిన అంశం గా మారింది. కాగా, ఫిట్ ఇండియా డైలాగ్ లో పోషణ విజ్ఞానం, వెల్ నెస్ లతో పాటు ఫిట్ నెస్ కు సంబంధించిన వివిధ అంశాల పై ఒక సమయోచిత, ఫలప్రద సంభాషణ కు చోటు ఇవ్వనుంది.
గౌరవనీయ ప్రధాన మంత్రి ఆలోచన కు అనుగుణంగా ఒక ప్రజా ఉద్యమం గా శ్రీకారం చుట్టుకొన్న ఫిట్ ఇండియా డైలాగ్ కార్యక్రమం భారతదేశాన్ని ఒక దేహదారుఢ్య దేశం గా తీర్చిదిద్దేందుకు ఉద్దేశించిన ప్రణాళిక ను సిద్ధం చేయడం లో పౌరుల భాగస్వామ్యాన్ని ప్రోత్సహించే మరో ప్రయత్నం. ఫిట్ ఇండియా మూవ్మెంట్ ను సరదాగా, తేలికగా, మరీ ఎక్కువ ఖర్చుతో ఉండనటువంటి పద్ధతుల లో శరీరాన్ని దృఢం గా ఎలా మలచుకోవాలో సూచించడం పరమార్థం గా ఉన్న కార్యక్రమం. ఇది ప్రవర్తన పరంగా ఒక మార్పును తీసుకురావడం తో పాటు, ఫిట్ నెస్ ను భారతదేశం లో ప్రతి ఒక్కరి జీవితం లో ఒక అనివార్య భాగం గా చేసేందుకు సంకల్పించిన కార్యక్రమం కూడా.
గత ఏడాది కాలం లో ఫిట్ ఇండియా మూవ్మెంట్ ఆధ్వర్యం లో వివిధ కార్యక్రమాల ను నిర్వహించగా, దేశం లోని అన్ని ప్రాంతాల లో వేరు వేరు వృత్తులవారు ఈ కార్యక్రమాల లో ఎంతో ఉత్సాహం తో పాల్గొన్నారు. ఫిట్ ఇండియా ఫ్రీడమ్ రన్, ప్లాగ్ రన్, సైక్లోథన్, ఫిట్ ఇండియా వీక్, ఫిట్ ఇండియా స్కూల్ సర్టిఫికెట్, తదితర కార్యక్రమాల లో మూడున్నర కోట్ల మందికి పైగా భాగం పంచుకొని దీనిని ఒక సిసలైన ప్రజా ఉద్యమం గా మార్చారు.
దేశం లో వివిధ ప్రాంతాల కు చెందిన ఫిట్ నెస్ అభిమానులు పాల్గొనబోయే ఫిట్ ఇండియా డైలాగ్ ఈ దేశవ్యాప్త ఉద్యమ సాఫల్యానికి సారధులు పౌరులే అనే భావన ను మరింత బలపరచనుంది.
సెప్టెంబర్ 24న మధ్యాహ్నం 11.30కు ఎన్ఐసి లింక్, https://pmindiawebcast.nic.in ద్వారా ఎవరైనా సరే ఫిట్ ఇండియా డైలాగ్ లో భాగస్తులు కావచ్చు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 26లక్షలు దాటిన రికవరీలు రికవరీ రేటు పెరగడంతోపాటుగా, కొనసాగుతున్న మరణాల రేటు తగ్గుదల
భారతదేశంలో కోలుకుంటున్న కోవిడ్ బాధితుల సంఖ్య క్రమంగా పెరుగుతూ వస్తోంది. దేశంలో కొనసాగుతున్న కోవిడ్-19 చికిత్సా నిర్వహణా ప్రక్రియలో ఇది గణనీయమైన పరిణామం. పెద్దసంఖ్యలో రోగులు వైరస్ నుంచి కోలుకుని ఆసుపత్రులనుంచి డిశ్చార్జి అవుతున్నారు. చాలా తక్కువ, లేదా ఒక ఒక మోస్తరు లక్షణాలున్న కోవిడ్ బాధితులు కూడా పెద్దసంఖ్యలో హోమ్ ఐసోలేషన్ నుంచి కోలుకుంటున్నారు. దేశవ్యాప్తంగా ఉన్న అన్ని కోవిడ్ చికిత్సా కేంద్రాల్లో “జాతీయంగా పాటిస్తున్న ప్రమాణబద్ధమైన ప్రొటోకాల్”కు కట్టుబడి ఉన్నందునే సంఖ్యలో కోవిడ్ రోగుల రికవరీ సాధ్యమవుతోంది. హోమ్ ఐసోలేషన్ లో ఉన్న రోగులపై క్రమం తప్పని పర్యవేక్షణ కూడా రికవరీ రేటు పెరగడానికి కారణం.
కోవిడ్19 రికవరీల సంఖ్య ఈ రోజు 26లక్షలు దాటింది. నిర్ధారణ పరీక్షలు భారీ ఎత్తువ నిర్వహించడం, కేసులను పసిగట్టడానికి సమగ్రమైన విధానాన్ని పాటించడం, ఆసుపత్రుల్లోను, హోమ్ ఐసోలేషన్ లోనూ ఉన్న రోగులకు పటిష్టమైన చికిత్స అందించడం..ఇలా సంపూర్ణమైన వ్యూహంతో ముందుకు వెళ్లడం వల్ల 26,48,998 మంది రోగులు కోలుకోవడం సాధ్యమైంది.
గత 24 గంటల వ్యవధిలో 65,050 రికవరీలు నమోదయ్యాయి. ఎక్కువ మరణాల రేటు నమోదవుతున్న రాష్ట్రాలతో కేంద్ర ప్రభుత్వం క్రమం తప్పకుండా సంప్రదింపులు జరుపుతూ వస్తోంది. ఐ.సి.యు.ల నిర్వహణకోసం నైపుణ్యం కలిగిన వైద్యులు కావాలన్న అంశంపై దృష్టిని కేంద్రీకరించారు. కోవిడ్ వైరస్ నియంత్రణకు సంబంధించి న్యూఢిల్లీలోని అఖిల భారత వైద్య విజ్ఞాన సంస్థ  ప్రతి మంగళవారం, శుక్రవారం టెలీ కాన్ఫరెన్స్ రూపంలో సంప్రదింపుల ప్రక్రియను నిర్వహిస్తూ వస్తోంది. వివిధ రాష్ట్రాలు, కేంద్ర పాలిత ప్రాంతాల్లోని వైద్యుల సామర్థ్యాలను, నైపుణ్యాలను మరింత బలోపేతం చేసేందుకు ఎయిమ్స్ ఈ కసరత్తు చేస్తోంది. అంబులెన్స్ సేవలు మెరుగుపడటంతో కేసులపై ప్రతిస్పందనకు తీసుకునే వ్యవధి కూడా తగ్గుతోంది. అవసరమైన కేసుల్లో ఆక్సిజన్, స్టెరాయిడ్లు, వినియోగం, రక్తం గడ్డకట్టుకోకుండా నివారించే మందులు వంటి వాటి వినియోగం సకాలంలో జరగడంతో రికవరీ రేటు 76.47శాతానికి చేరుకుంది. ప్రపంచ వ్యాప్తంగా నమోదయ్యే కోవిడ్ సగటు మరణాల రేటుకంటే దేశంలో మరణాల రేటు చాలా తక్కువగా ఉంది. క్రమంగా తగ్గుతూ వస్తున్న మరణాల రేటు,.. తాజాగా 1.81శాతంగా నమోదైంది. అంటే,.. కోవిడ్ రోగుల రికవరీ రేటు క్రమం తప్పకుండా పెరుగుదలను సూచిస్తుండగా, మరణాల రేటులో తగ్గుదల కొనసాగుతూ వస్తోంది.
దేశంలో వాస్తవ కేసుల సంఖ్య,.. అంటే క్రియాశీలకమైన  కేసుల సంఖ్య 7,52,424. మొత్తం పాజిటివ్ కేసుల్లో ఇది 21.72 శాతం మాత్రమే. వారందరికీ చక్కని వైద్య పర్యవేక్షణతో చికిత్స అందిస్తున్నారు. రికవరీ కేసుల సంఖ్య సుస్థిరంగా కొనసాగతూ ఉండటంతో కోలుకున్న రోగుల సంఖ్య, చికిత్స పొందుతున్న రోగుల సంఖ్య  మధ్య అంతరం దాదాపు 19 లక్షలకు చేరుకుంది.
కోవిడ్-19కు సంబంధించిన సాంకేతికపరమైన అంశాలపై అధికారికమైన, తాజా సమాచారం, మార్గదర్శక సూత్రాలు, సలహాలు, సూచనల కోసం https://www.mohfw.gov.in, @MoHFW_INDIA వెబ్ సైట్లను ఎప్పటికప్పుడు సంప్రదించవచ్చు.
కోవిడ్-19కు సంబంధించిన సాంకేతికపరమైన సందేహాలను,.. technicalquery.covid19[at]gov[dot]in అనే వెబ్ సైటుకు, మిగతా సందేహాలను, ప్రశ్నలను ncov2019[at]gov[dot]in, @CovidIndiaSeva అనే వెబ్ సైట్లకు పంపించుకోవచ్చు.
కోవిడ్-19పై ఏవైనా సందేహాలుంటే కేంద్ర ఆరోగ్య, కుటుంబ సంక్షేమ మంత్రిత్వ శాఖ హెల్ప్ లైన్ నంబరు +91-11-2397 8046కు లేదా, 1075 కు ఫోన్ చేయవచ్చు.
రాష్ట్రాలు, కేంద్ర పాలిత ప్రాంతాల్లో కోవిడ్-19 కేసులపై హెల్ప్ లైన్ నంబర్ల జాబితా కోసం https://www.mohfw.gov.in/pdf/coronvavirushelplinenumber.pdf వెబ్ సైట్ ను సంప్రదించవచ్చు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ అనంతర ప్రపంచ ఆర్థిక వ్యవస్థలో అగ్రగామిగా భారత్: జితేంద్ర సింగ్.
ఈశాన్య ప్రగతి భారతీయ ఆర్థిక వ్యవస్థకు
చోదక శక్తి కాగలదని వెల్లడి
“కోవిడ్-19 అనంతరం పెట్టుబడుల మార్కెట్, ఆర్థిక రంగం పునరుద్ధరణ” అనే అంశంపై ఒక వెబినార్ సదస్సు ఈ రోజు న్యూఢిల్లీలో జరిగింది. కేంద్ర సహాయమంత్రి డాక్టర్ జితేంద్ర సింగ్ ఈ వెబినార్ ను ప్రారంభించారు. ఈశాన్య ప్రాంతం, ప్రధానమంత్రి కార్యాలయం, సిబ్బంది వ్యవహారాలు, ప్రజా సమస్యలు, పెన్షన్లు, అణుశక్తి, అంతరిక్షపరిశోధన శాఖల సహాయమంత్రిగా ఇన్ చార్జిహోదాలో జితేంద్ర సింగ్ బాధ్యతలు నిర్వర్తిస్తున్నారు. న్యూఢిల్లీకి చెందిన ఇన్ స్టిట్యూట్ ఆఫ్ కంపెనీ సెక్రెటరీస్ ఆఫ్ ఇండియా  ఆధ్వర్యంలో ఈ వెబినార్ జరిగింది.
కేంద్రమంత్రి డాక్టర్ జితేంద్ర సింగ్ ఈ సందర్భంగా మాట్లాడుతూ, ప్రధానమంత్రి నరేంద్ర మోదీ సమర్థవంతమైన నాయకత్వంలో దేశం పురోగమిస్తోందని, మోదీ నాయకత్వంతో కోవిడ్-19 అనంతర కాలంలోని ప్రపంచ ఆర్థిక వ్యవస్థలో అగ్రగామిగా భారత్ ఆవిర్భవిస్తుందని అన్నారు. కోవిడ్ వైరస్ వ్యాప్తి నేపథ్యంలో దేశంలో ఎంతో అప్రమత్తతతో విధించిన లాక్ డౌన్,.. పలువురు ప్రజల ప్రాణాలకు ముప్పు తప్పించిందని, భారతీయ ఆర్థిక రంగం మరింత దెబ్బతినకుండా మనం కాపాడుకోగలిగామని అన్నారు. లాక్ డౌన్ అనేక జీవిత పాఠాలను నేర్పిందని, ఈ ప్రతికూలత కూడా మనకు వరంగా మారిందని అన్నారు.
భారతీయ ఆర్థిక ప్రగతిలో ఈశాన్య ప్రాంతానికి ప్రముఖ పాత్ర ఉందని, కోవిడ్ అనంతంర కాలంలో ఈ ప్రాంతం యూరోపియన్ దర్శనీయ స్థలాలకు ప్రత్యామ్నాయం కాగలదని జితేంద్ర సింగ్ అన్నారు. ఆ ప్రాంతంలో సకాలంలో అమలుచేసిన లాక్ డౌన్ ఫలితంగా బాగా తక్కువ స్థాయిలో కోవిడ్ కేసులు నమోదయ్యాయన్నారు. కోవిడ్ అనంతర కాలంలో వాణిజ్య సానుకూల ప్రాంతాల్లో ఒకటిగా ఈశాన్యం రూపుదాల్చబోతోందని, ఈశాన్యం ఆర్థిక కార్యకలాపాల్లో, వెదురు కీలక పాత్ర పోషించబోతున్నదని అన్నారు. ఈశాన్య ప్రాంతంతోపాటు, యావద్దేశ ఆర్థిక రంగాన్ని తీర్చిదిద్దడంలో వెదురుదే కీలకపాత్రని, ఆర్థిక వ్యవస్థకు ఇదే చోదక శక్తిగా మారగలదని అన్నారు.
దేశ ఆర్థిక వ్యవస్థ నిర్మాణం, రక్షణలో కంపెనీ సెక్రెటరీల పాత్ర అభినందనీయమైదని కేంద్రమంత్రి అన్నారు. ఇలాంటి వెబినార్ సదస్సులు కంపెనీ సెక్రెటరీల సంస్థకు చెందిన విద్యార్థులకు తమ అధ్యయనాంశాలపై సాధికారత కల్పించగలవని, వాణిజ్య విధానాల రూపకల్పనకు తమ ఆలోచనలను అందించడం ద్వారా దేశాభివృద్ధిలో భాగస్వామ్యం కల్పించుకునే మానసిక స్థైర్యాన్ని కూడా వెబినార్లు పెంపొదించగలవని అన్నారు. ఐ.సి.ఎస్.ఐ ప్రెసిడెంట్ సి.ఎస్. ఆశీస్ గర్గ్, చైర్మన్ సురేశ్ పాండే, తదితర ప్రముఖులు వెబినార్ లో పాలుపంచుకున్నారు.
ప్రధాన మంత్రి కార్యాలయం
నవరాత్రి సందర్భం లో ప్రజల కు శుభాకాంక్షలు తెలిపిన ప్రధాన మంత్రి
మంగళప్రదమైనటువంటి నవరాత్రి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.